Нобэ
Зыужьыныгъэмрэ мамырыгъэмрэ яхуэлажьэ спортым и дунейпсо махуэщ. 2013 гъэм шыщхьэуIум и 23-м ООН-м и Ассамблее Нэхъыщхьэм унафэ къищтащ илъэс къэс а махуэр мэлыжьыхьым и 6-м къэралхэм зэдагъэлъэпIэным теухуауэ.
УФ-м и МВД-м и следственнэ органхэм я лэжьакIуэхэм я махуэщ
Къыргъызым щагъэлъапIэ физкультурэмрэ спортымрэ я лэжьакIуэхэм я махуэр
248 гъэм римдэсхэм Iэтауэ ягъэлъэпIауэ щытащ я къалэр илъэс мин зэрырикъур. Тхыдэджхэм къагурыIуэркъым а махуэм икIи а илъэсым ар щIагъэлъэпIар, сыту жыпIэмэ, Урымым и тхыдэм и пэжыпIэр нэсу зыщIэу къалъытэ Варрон Марк зэрыжиIамкIэ, а къалэм и лъабжьэр Ромул щигъэтIылъар 753 гъэм и мэлыжьыхьым и 21-рщ.
1814 гъэм Наполеон Франджым и пащтыхь къулыкъум текIыну къытрагъэхьэри, апхуэдэ лъэбакъуэ япэу ирагъэчауэ щытащ франджыдзэм и маршалхэу Мортьерэ де Мармонрэ.
1896 гъэм Афинхэм (Алыдж) япэ гъэмахуэ Олимп джэгухэр къыщызэIуахауэ щытащ. Зэпеуэ-хэр щекIуэкIащ «Панатинаикос» стадионым.
1899 гъэм Москва и уэрамхэм къыдыхьащ электрокъарукIэ лажьэ япэ трамвайр.
1930 гъэм Вагъуэ Плъыжь орденыр къащтащ. Хэку зауэшхуэм и зэманым цIыху нэхъыбэ дыдэм хуагъэфэща къэрал дамыгъэхэм ящыщщ ар.
1941 гъэм нэмыцэ кхъухьлъатэхэм Югославием и къалащхьэ Белград зэхэкъутэн щIадзащ.
Урысей жылагъуэ лэжьакIуэ, тхакIуэ-публицист Герцен Александр къызэралъхурэ илъэс 204-рэ ирокъу.
Урыс дохутыр цIэрыIуэ, хирург Iэзэ дыдэу къалъытэу щыта, профессор Склифосовский Николай къызэралъхурэ илъэси 180-рэ ирокъу.
Тхыдэ щIэныгъэхэм я доктор, профессор, Акмеологие щIэныгъэхэм я академиеу Санкт-Петербург щыIэм и действительнэ член Бэчыжь Мухътар и ныбжьыр илъэс 87-рэ ирокъу.
Совет актёр, кинорежиссёр, РСФСР-м и цIыхубэ артист Любшин Станислав и ныбжьыр илъэс 83-рэ ирокъу.
Дирижёр, композитор, УФ-ми Къалмыкъ Республикэми я цIыхубэ артист, КъБР-м и Къэрал саугъэтым и лауреат Темыркъан Борис и ныбжьыр илъэс 79-рэ ирокъу.
Филологие щIэныгъэхэм я доктор, Адыгэ къэрал университетым и профес- сор Бырсыр Батырбий и ныбжьыр илъэс 77-рэ ирокъу.
КъШР-м и цIыхубэ усакIуэ АбытIэ Хъызыр и ныбжьыр илъэс 75-рэ ирокъу.
Психологие щIэныгъэхэм я доктор, профессор Къэбардэ Мухьэмэд и ныбжьыр илъэс 68-рэ ирокъу.
Физико-математикэ щIэныгъэхэм я доктор, КъБКъУ-м и профессор ХъуэкIуэн Мурат и ныбжьыр илъэс 58-рэ ирокъу.
Адыгей тхакIуэ Джэш Рахьмэт къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэрмахуэм градус 13 — 15, жэщымградуси 6 — 7 щыхъунущ.
